ຜູ້ຕ້ອງສົງສັຍ ໃນການພະຍາຍາມ ວາງຣະເບີດ ໂຈມຕີເຮືອບິນ ແຕ່ບໍ່ສຳເຣັດນັ້ນ ຈະໄປປາກົດໂຕຢູ່ສານ
ຂ່າວສຳຄັນອື່ນໆ: ປາກິສຖານ ຖິ້ມໂທດໃສ່ ພວກຫົວຮຸນແຮງ ກ່ຽວກັບ ເຫດຣະເບີດ ທີ່ນະຄອນ ກາຣາຈີ; ສຣີລັງກາ ປະຕິເສດ ບໍ່ຍອມສ້າງຕັ້ງ ຄະນະສືບສວນອິສຣະ ກ່ຽ
ຜູ້ຕ້ອງສົງສັຍ ພຽງຄົນດຽວ ໃນການພະຍາຍາມວາງຣະເບີດໂຈມຕີແຕ່ບໍ່ສຳເຣັດຜົນ ຕໍ່ເຮືອບິນໂດຍສານ ທີ່ກຳລັງເດີນ ທາງ ມາຍັງສະຫະຣັດໃນວັນບຸນຄຣິສຕ໌ມາສນັ້ນ ມີ ກຳນົດຈະໄປປາກົດໂຕຢູ່ສານ ໃນວັນສຸກມື້ນີ້ ຄະນະ ໄອຍະການ ກ່າວວ່າ ນາຍ UMAR FAROUK ABDULMUTALLAB ຈະໄປຮັບຟັງ ການກ່າວຫາຕໍ່ຜູ້ກ່ຽວ ເປັນເວລາສັ້ນໆທີ່ສານແຫ່ງນຶ່ງ ໃນນະຄອນ DETROIT ຜູ້ຊາຍຊາວໄນຈີເຣັຽ ອາຍຸ 23 ປີຄົນນີ້ ໄດ້ຖືກກ່າວຫາວ່າມີຄວາມຜິດ ທາງອາຍາ 6ກະທົງ ຮວມທັງພະຍາມ ໃຊ້ອາວຸດ ທີ່ມີອະນຸພາບຮ້າຍແຮງ ໃນການທຳລາຍ ແລະ ພະຍາຍາມທຳການຄາຕກັມ ໄອຍະການເວົ້າວ່າ ນາຍ ABDULMUTALLAB ໄດ້ພະຍາຍາມ ທີ່ຈະບີບຄະນວນຣະເບີດ ທີ່ເຊື່ອງໄວ້ຢູ່ໃນສົ້ງຊ້ອນ ຫລືສະລິບຂອງຜູ້ກ່ຽວໃນລະຫວ່າງຖ້ຽວບິນຈາກນະຄອນ AMS- TERDAM ມາຍັງນະຄອນ DETROIT ຂອງສະຫະຣັດ ເຈົ້າໜ້າທີ່ກ່າວວ່າ ຈະມີການ ເພີ້ມການຮັກສາຄວາມປອດພັຍ ຢູ່ທີ່ສານ ບ່ອນທີ່ນາຍABDULMUTALLAB ໄປປາກົດ ໂຕ ເຈົ້າໜ້າທີ່ ປາກິສຖານ ກ່າວວ່າ ເປັນທີ່ປາກົດວ່າພວກຫົວຮຸນແຮງ ໄດ້ບັງເອີນ ເຮັດໃຫ້ ຣະເບີດແຕກຂຶ້ນ ໂດຍບໍ່ໄດ້ຕັ້ງໃຈຊຶ່ງ ໄດ້ທຳລາຍເຮືອນບ່ອນທີ່ພວກເຂົາຫລົບລີ້ຢູ່ ໃນ ເຂດຍ່ານການຄ້າແຫ່ງນຶ່ງຂອງນະຄອນກາຣາ ຈີ ແລະເຮັດໃຫ້ ມີຜູ້ເສັຽຊີວິດຢ່າງນ້ອຍ 7 ຄົນ ໜ່ວຍປະຕິບັດງານດ້ານຣະເບີດ ຂອງປາກິສ ຖານ ໄດ້ຊ່ອຍ ໃນການຊອກຄົ້ນ ຢູ່ຕາມຊາກຫັກ ພັງ ຕຳຣວດເວົ້າວ່າ ພວກເຄາະຮ້າຍ ບາງຄົນ ແມ່ນພວກຫົວຮຸນແຮງ ແລະມີຜູ້ຕ້ອງສົງສັຍຢ່າງນ້ອຍ 2 ຄົນ ເຄີຍຖືກຈັບມາກ່ອນ ນອກນັ້ນ ເຈົ້າໜ້າທີ່ ຍັງໄດ້ຄົ້ນພົບ ປືນຣະເບີດມື ເສື້ອໃສ່ຣະເບີດ ທີ່ໃຊ້ໃນການໂຈມຕີສະລະຊີບ ແລະດິນຣະເບີດຈຳນວນນຶ່ງໃນບ່ອນທີ່ເກີດ ເຫດ ຣັຖມຸນຕຣີ ກະຊວງພາຍໃນປາກິສຖານ ທ່ານ REHMAN MALIKກ່າວວ່າ ພວກ ຜູ້ຊາຍ ທີ່ຢູ່ໃນເຮືອນຫລັງນີ້ ແມ່ນມາຈາກ ເຂດຮ່ອມພູ SWAT ກອງທັບປາກິສຖານ ໄດ້ ເປີດສາກ ບຸກໂຈມຕີຄັ້ງໃຫຍ່ຕໍ່ເຂດດັ່ງກ່າວໃນເດືອນເມສາປີກາຍ ເພື່ອຂັບໄລ່ ພວກທາລີ ບານອອກໄປ ຊຶ່ງເປັນເຫດໃຫ້ ປະຊາຊົນຈຳນວນຫລາຍລ້ານຄົນ ຕ້ອງໄດ້ ອົພຍົບຫລົບໜີ ຈາກເຮືອນຊານບ້ານຊ່ອງເຂົາເຈົ້າ ຣັຖມຸນຕຣີຮັບຜິດຊອບກ່ຽວກັບເຣື່ອງ ສິດທິມະນຸດ ຂອງສຣີລັງກາໄດ້ປະຕິເສດ ຕໍ່ການ ຮຽກຮ້ອງໃຫ້ມີການສ້າງຕັ້ງ ຄະນະສືບສວນອິສຣະເພື່ອສຶກສາເບິ່ງຄວາມເປັນໄປໄດ້ທີ່ວ່າ ອາດມີການ ກໍ່ອາຊຍາກັມສົງຄາມໂດຍເວົ້າວ່າ ວີດີໂອທີ່ກ່າວ ຫາ ວ່າມີການກໍ່ໂທດກັມນັ້ນ ເປັນວີດີໂອທີ່ຫລອກ ລວງບໍ່ມີມູນຄວາມຈິງ ຮູບພາບໃນວີດີໂອນີ້ ສະ ແດງໃຫ້ເຫັນວ່າ ຊາວທະມິລຊຶ່ງເປັນຊົນກຸ່ມນ້ອຍ ຂອງສຣີລັງກາ ທີ່ໄດ້ຖືກມັດ ປິດຕາແລະແກ້ເປືອຍໄດ້ຖືກຍິງ ໃນໄລຍະເຜົາຂົນ ໂດຍຜູ້ຊາຍຈຸນຶ່ງ ທີ່ຢູ່ ໃນເຄື່ອງແບບ ຊຸດລາຍທະຫານ ໃນວັນສຸກມື້ນີ້ ທ່ານ MAHINDA SAMARASHINGHE ໄດ້ ກ່າວຫາ ເຈົ້າໜ້າທີ່ອົງການສະຫະປະຊາຊາດ ທີ່ທວງໃຫ້ມີການສືບສວນກ່ຽວກັບ ອາຊຍາ ກັມ ສົງຄາມນັ້ນວ່າຍັງສືບຕໍ່ ເຮັດສົງຄາມ ຕ້ານສຣີລັງກາ ແລະຢືນຢັດວ່າ ວີດີໂອເທັບດັ່ງ ກ່າວເປັນຂອງປອມ ເຈົ້າໜ້າທີ່ສືບສວນ ໃນດ້ານສິດທິມະນຸດ ຂອງອົງການ ສະຫະປະຊາ ຊາດທ່ານ PHILIP ALSTON ກ່າວໃນມື້ວານນີ້ວ່າ ວີດີໂອດັ່ງກ່າວໄດ້ມີການທົບທວນ ເບິ່ງ ໂດຍນັກຊ່ຽວຊານ ທີ່ເປັນອິສຣະ 3 ທ່ານ ຊຶ່ພາກັນລົງຄວາມເຫັນວ່າ ເປັນຂອງແທ້ ເຈົ້າໜ້າທີ່ໃນມາເລເຊັຽໄດ້ສັ່ງໃຫ້ ເພີ້ມການລາຕເວນຂອງຕຳຣວດໃນບໍຣິເວນ ອ້ອມແອ້ມ ໂບດຂອງສາສນາຄຣິສຕ໌ ຫຼັງຈາກ ໄດ້ມີ ການໂຈມຕີໂບດ 3ແຫ່ງ ໃນຕອນເຊົ້າ ຂອງວັນສຸກມື້ນີ້ ຂະນະທີ່ ຄວາມເຄັ່ງຕຶງມີສູງ ຂຶ້ນກ່ຽວກັບການຕັດສິນຂອງສານທີ່ອະນຸຍາດ ໃຫ້ ໜັງສືພິມ ຂອງສາສນາຄຣິສຕ໌ນິກາຍກາ ໂທລິກໃຊ້ຄຳວ່າ ALLAH ແທນພຣະເຈົ້າໄດ້ ຊັ້ນລຸ່ມສຸດຂອງໂບດໃຫຍ່ແຫ່ງນຶ່ງໃນເຂດຊານ ເມືອງ ຂອງນະຄອນຫລວງກວາລາລັມເປີ ໄດ້ ຖືກທຳລາຍຍ້ອນຣະເບີດໄຟ ເຈົ້າໜ້າທີ່ເວົ້າ ວ່າ ນອກນັ້ນ ຍັງມີການແກວ່ງຣະເບີດໄຟໃສ່ ໂບດອີກ 2 ແຫ່ງ ນຶ່ງໃນນັ້ນ ແມ່ນເປັນໂບດ ຂອງກາໂຕລິກ ໂບດກາໂຕລິກ ດັ່ງກ່າວໄດ້ ຮັບຄວາມເສັຽຫາຍເລັກນ້ອຍແລະບໍ່ມີລາຍງານ ວ່າ ມີຜູ້ໃດບາດເຈັບລົ້ມຕາຍໃນການໂຈມຕີ ທີ່ວ່ານີ້ ເຫດຮ້າຍດັ່ງກ່າວ ເກີດຂຶ້ນ ບໍ່ເທົ່າໃດຊົ່ວໂມງກ່ອນແຜນການ ໂຮມຊຸມນຸມປະທ້ວງ ຂອງຊາວມຸສລິມ ເພື່ອຕໍ່ຕ້ານ ການຕັດສິນຂອງສານສູງ ໃນມາເລເຊັຽ ເມື່ອສັບປະດາແລ້ວ ອະດີດເຈົ້າໜ້າທີ່ມຽນມາ 2 ຄົນ ໄດ້ ຖືກຕັດສິນໂທດປະຫານຊີວິດຍ້ອນຖືກກ່າວຫາ ວ່າ ສົ່ງຂໍ້ມູນລັບ ຂອງທາງການ ໃຫ້ແກ່ສື່ມວນ ຊົນທີ່ລີ້ພັຍຢູ່ຕ່າງປະເທດ ແຫລ່ງຂ່າວແຈ້ງວ່າ ອະດີດເຈົ້າຄອງກຳແພງນະຄອນ WINNAING KYAW ແລະ ທ່ານ THURA KYAW ອະດີດ ເຈົ້າໜ້າທີ່ກະຊວງການ ຕ່າງປະເທດມຽນມາ ໄດ້ ຖືກຕັດສິນ ໂທດໃນວັນສຸກມື້ນີ້ ທີ່ສານ ແຫ່ງນຶ່ງ ໃນນະຄອນຢ່າງກຸ້ງພາຍໃຕ້ກົດໝາຍພາວະສຸກເສີນ ບຸກຄົນທັງ 2 ໄດ້ຖືກຄຸກ ຫລັງຈາກ ສື່ມວນຊົນມຽນທີ່ລີ້ພັຍໃນຕ່າງປະເທດ ໄດ້ພິມເຜີຍແຜ່ ຮູບພາບໃນປີກາຍນີ້ກ່ຽວກັບການ ເດີນທາງ ໄປຢ້ຽມຢາມ ເກົາຫລີເໜືອ ຂອງນາຍພົນ SHWE MANNບຸກຄົນໝາຍເລກ 3 ໃນຄະນະ ນາຍທະຫານ ທີ່ປົກຄອງ ມຽນມາເວລານີ້ ວາຣະສານIRRAWADDY ກ່າວ ວ່າ ການເດີນທາງ ໄປຢ້ຽມຢາມເກົາຫຼີເໜືອ ຂອງນາຍພົນ SHWE MANNແມ່ນພົວພັນ ກັບການຈັດຊື້ອາວຸດທະຫານ ແລະໄປຢ້ຽມ ສະຖານທີ່ທາງທະຫານຫລາຍໆບ່ອນ ນອກນັ້ນ ແລ້ວ ສານຍັງໄດ້ຕັດສິນໂທດ ບຸກຄົນທີ 3 ໃຫ້ຈຳຄຸກ ເປັນເວລາດົນນານຍ້ອນໄດ້ລະເມີດ ກົດໝາຍວ່າດ້ວຍ ອີເລັກໂທຣນິກ ຂອງມຽນມາ ຊຶ່ງໄດ້ຫ້າມບໍ່ໃຫ້ນຳໃຊ້ ອິນເຕີແນັດ ເພື່ອ ແຈກຢາຍເອກກະສານ ທີ່ອາດ ເປັນພັຍອັນຕະລາຍຕໍ່ອຳນາດ ການປົກຄອງ ທະຫານມຽນ ມາ ເຈົ້າໜ້າທີ່ອີຣັກກ່າວໃນວັນພະຫັດວານ ນີ້ວ່າ ສະມາຊິກສະພາແຫ່ງຊາດ ທີ່ນັບຖືສາສ ນາອິສລາມ ນິກາຍຊຸນນີ່ ທີ່ສຳຄັນຄົນນຶ່ງແລະ ພັກການເມືອງ ຂອງຜູ້ກ່ຽວ ໄດ້ຖືກຫ້າມ ບໍ່ໃຫ້ ປະກອບສ່ວນ ເຂົ້າຮ່ວມໃນການເລືອກຕັ້ງສະ ມາຊິກ ສະພາແຫ່ງຊາດ ຄັ້ງຈະມາ ຂອງອີຣັກ ຍ້ອນເຄີຍມີຄວາມສັມພັນກັບອຳນາດການປົກ ຄອງໃນສມັຍກ່ອນ ທ່ານ ALI FAYSAL AL-LAMI ຜູ້ອຳນວຍການຄະນະກັມມະການ ຮັບຜິດຊອບ ແລະຄວາມຍຸຕິທັມ ກ່າວວ່າ ຜູ້ນຳຂອງພັກ ທ່ານ SALAHAL-MUTLAK ໄດ້ຖືກຕັດສິດ ຍ້ອນໄດ້ກ່າວຖແລງ ໃຫ້ການສນັບສນຸນ ຕໍ່ສະມາຊິກພັກBAATH ຊຶ່ງເປັນ ອະດີດ ພັກຣັຖບານອີຣັກ ຂອງ SADDAM HUSSEIN ທ່ານ AL-MUTLAKບໍ່ໄດ້ໃຫ້ ຄວາມສຳຄັນໃດໆ ຕໍ່ການກ່າວຫາ ແລະເວົ້າວ່າ ທ່ານຈະຂໍອຸທອນຕໍ່ການຕັດສິນ ດັ່ງກ່າວ ແນວໃດກໍຕາມ ພວກນັກວິເຄາະ ເວົ້າວ່າ ການເຄື່ອນໄຫວທີ່ວ່ານີ້ ແມ່ນເປັນການສ້າງ ຄວາມເສັຽຫາຍຮ້າຍແຮງ ໃຫ້ແກ່ເຈົ້າໜ້າທີ່ ສະຫະຣັດທີ່ຫວັງວ່າ ການເລືອກຕັ້ງ ຄັ້ງຈະມາ ຈະເປີດໂອກາດ ໃຫ້ພັກການເມືອງຝ່າຍຄ້ານໄດ້ເຂົ້າຮ່ວມ ຂັ້ນຕອນ ທາງດ້ານການເມືອງ ແລະສ້າງສະເຖັຽຣະພາບໃຫ້ແກ່ຣັຖບານອີຣັກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ